Hy is legendaries vir die wyse waarop hy toutrek by Jan Kriel gevestig en uitgebou het. Papies het vir hope kinders vreugde in hul skoolloopbaan gebring. (Hy het ‘n baanbrekersrol gespeel vir dogters-toutrek en verskeie van sy ou leerlinge het, soos hyself, nasionale kleure verwerf.)
Almal hou dalk nie van Papies nie (want hy sou jou al oor iets aangespreek het), maar almal het die wêreld se respek en waardering vir hierdie onderwyser wat na 32 jaar by Jan Kriel aftree.
Weet jy, dit gaan nie oor al die medaljes nie. Toutrek by Jan Kriel maak wenners van kinders wat deur ander as “losers” beskou word. Hulle sukkel dalk met akademie of balvaardighede, maar toutrek verander dit. Dit is een van die min sportsoorte waar jy wen as jy agteruitgaan!
Papies vertel ‘n bietjie van sy tyd by Jan Kriel en toutrek vir die afgelope 30 jaar. Kyk die video hier.
Onlangs het ons by die Instituut afskeid geneem van Alae Rootman, wat afgetree het. Sy was die ‘moederfiguur’ in die kantoor. Alae sal onthou word vir die duisende kaartjies en eposse aan donateurs, en haar detail organisasie. Dié oud-taaljuffrou het elke strepie en kolletjie van ons taal gekontroleer.
Vandag kan ek sien hoe die Here my voorberei het vir die aanstelling in 2007 as Skakel-beampte. Die laaste twee jaar was ek die Projekbestuurder – ‘n uitdagende èn vervullende taak.
Daar is besluit om – vir die eerste keer – ‘n assistent Direkteur aan te stel. Dit moet ‘n predikant wees omdat Jan Kriel Instituut graag sy christelike, kerklike karakter wil bewaar. Bid asb dat die Here die regte persoon vir hierdie taak sal roep. Enige iemand wat belang stel kan die skakel volg, deur hier te klik.